CELEX: 62018TN0047
Language: sl
Date: 2018-01-29 00:00:00
Title: Zadeva T-47/18: Tožba, vložena 29. januarja 2018 – UZ/Parlament

9.4.2018   
            
            
               SL
            
            
               Uradni list Evropske unije
            
            
               C 123/24
            
         Tožba, vložena 29. januarja 2018 – UZ/Parlament
   (Zadeva T-47/18)
   (2018/C 123/31)
   Jezik postopka: francoščina
   
      Stranki
   
   
      Tožeča stranka: UZ (zastopnik: J.-N. Louis, odvetnik)
   
      Tožena stranka: Evropski Parlament
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi in odloči, da
            
         
               —
            
            
               se sklep generalnega sekretarja Evropskega parlamenta z dne 27. februarja 2017, naj se mu naloži disciplinska sankcija nazadovanja iz naziva AD13, plačilni razred 3, v naziv AD12, razred 3, z učinkom z dne 1. marca 2017 in izbris točk za uspešnost, pridobljenih v okviru naziva AD13, razglasi za ničen;
            
         
               —
            
            
               se negativna odločitev o njegovi prošnji za pomoč razglasi za nično;
            
         
               —
            
            
               Evropskemu parlamentu naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog se nanaša na kršitev člena 41 Listine Evropske unije o temeljnih pravicah in členov 3 in 22 priloge IX h Kadrovskim predpisov za uradnike Evropske unije (v nadaljevanju: kadrovski predpisi) v zvezi s tem, da naj organ za imenovanja ne bi zaslišal tožeče stranke za utemeljitev svojega sklepa na podlagi člena 3 priloge IX niti pred zavrnitvijo prošnje za pomoč na podlagi člena 24 kadrovskih predpisov.
            
         
               2.
            
            
               Drugi tožbeni razlog se nanaša na kršitev členov 9, 10 in 16 priloge IX h kadrovskim predpisom, ker naj bi izpodbijan disciplinski sklep kršil načelo sorazmernosti in tožeči stranki naložil splošno sankcijo, ki v prilogi IX kadrovskih predpisov ni predvidena, in sicer nazadovanje v nižji razred, izbris točk za napredovanje in izključitev iz vsakršne menedžerske funkcije.
            
         
               3.
            
            
               Tretji tožbeni razlog se nanaša na nepravilnost dela disciplinske komisije, ker naj bi slednja ne zgolj nezakonito odločila brez predhodnega zaslišanja tožeče stranke, ampak naj bi med celotnim postopkom tudi kršila pravico do izjave.
            
         
               4.
            
            
               Četrti tožbeni razlog se nanaša na kršitev člena 24 kadrovskih predpisov med drugim, ker naj organ za imenovanja ne bi zaslišal tožeče stranke, preden je zavrnil njeno prošnjo za pomoč.